ශ්‍රී ලංකා වාර්තාවට හිමිකම් කියන නදීකා ලක්මාලි 2008 වසරේදී මීටර් 52.34කින් තබා තිබූ වාර්තාව මෙවර මීටර 57.11කින් අභිභවා ගියාය.මීටර් 400 කඩුලු මතින් දිවීමේ කාන්තා තරගයේදී සබරගමුව පළාතේ නයෝමිකා ගිම්හානි ජයතිලක විනාඩි 1:01.45 කින් නව තරගවාර්තාවක් බිහිකිරීමට සමත් වූවාය.2009 වසරේදී මධ්‍යම පළාතේ වී.ඒ.කුසුමාවතී විනාඩි 1:01.82 කින් තබා තිබූ වාර්තාව නයෝමිකා ගිම්හානි අළුත් කරනු ලැබුවාය.37 වැනි ජාතික මහා ක්‍රීඩා උළෙලේ සමාප්ති උළෙල අද පස්වරුවේ හෝමාගම දියගම මහින්ද රාජපක්ෂ ජාත්‍යන්තර ක්‍රීඩාංගණයේදී ක්‍රීඩා ඇමැති මහින්දානන්ද අළුත්ගමගේ හා පාර්ලිමේන්තු මන්ත්‍රී නාමල් රාජපක්ෂ යන මහත්වරුන්ගේ ප්‍රධානත්වයෙන් පැවැත්වේ.අද දින අවසන් තරග 15ක් පැවැත්වීමට නියමිත අතර දැනට පවත්වා ඇති තරග අතුරින් බස්නාහිර පළාත පෙරමුණේ පසුවේ.